pythainlp/thaigov-v2-corpus-22032023 huggingface dataset:
วันจันทร์ที่ 23 พฤษภาคม 2565
SME D Bank รู้ใจผู้รับเหมา ทุ่มวงเงิน ‘สินเชื่อเสริมสภาพคล่องผู้รับเหมา’ เพิ่ม 3,000 ลบ.  แถมขยายกู้สูงถึง 50 ลบ. ช่วยเป็นลมใต้ปีกคว้าโอกาสรับงานจัดซื้อจัดจ้างภาครัฐ
“สินเชื่อเสริมสภาพคล่องผู้รับเหมา” จาก SME D Bank สุดฮอต เอสเอ็มอีผู้รับเหมาก่อสร้างแห่กู้ลอตแรกเต็มวงเงิน เดินหน้าเติมวงเงินโครงการอีก 3,000 ลบ. พร้อมเพิ่มวงเงินกู้สูงสุดต่อรายเป็น 50 ลบ. หนุนคว้าโอกาสรับงานจัดซื้อจัดจ้างภาครัฐ มูลค่า 1.3 ลบ.
“สินเชื่อเสริมสภาพคล่องผู้รับเหมา” จาก SME D Bank สุดฮอต เอสเอ็มอีผู้รับเหมาก่อสร้างแห่กู้ลอตแรกเต็มวงเงิน เดินหน้าเติมวงเงินโครงการอีก 3,000 ล้านบาท พร้อมเพิ่มวงเงินกู้สูงสุดต่อรายเป็น 50 ล้านบาท หนุนคว้าโอกาสรับงานจัดซื้อจัดจ้างภาครัฐ มูลค่า 1.3 ล้านล้านบาท และรับงานภาคเอกชนที่จะกลับมาเดินหน้าธุรกิจหลังเปิดประเทศ
นางสาวนารถนารี รัฐปัตย์ กรรมการผู้จัดการ ธนาคารพัฒนาวิสาหกิจขนาดกลางและขนาดย่อมแห่งประเทศไทย (ธพว.) หรือ SME D Bank เปิดเผยว่า จากที่ SME D Bank ได้เปิดตัว “สินเชื่อเสริมสภาพคล่องผู้รับเหมา” วงเงิน 1,000 ล้านบาท เมื่อปลายปี 2564 ที่ผ่านมา ปรากฎว่า ได้รับความสนใจจากผู้ประกอบการเอสเอ็มอีกลุ่มธุรกิจผู้รับเหมาก่อสร้าง รับจ้างทำของ หรือรับจ้างบริการที่มีผู้ว่าจ้างเป็นหน่วยงานภาครัฐหรือเอกชน อย่างสูง ทำให้ขณะนี้วงเงินดังกล่าวเต็มจำนวนแล้ว ดังนั้น SME D Bank จึงขยายวงเงินสินเชื่อโครงการดังกล่าวเพิ่มอีก 3,000 ล้านบาท พร้อมขยายวงเงินกู้สูงสุดต่อรายจาก 15 ล้านบาทเป็นถึง 50 ล้านบาท เพื่อตอบโจทย์สนับสนุนให้เอสเอ็มอีกลุ่มผู้รับเหมาก่อสร้าง คว้าโอกาสจากนโยบายสนับสนุนให้เอสเอ็มอีเข้าถึงงานจัดซื้อจัดจ้างภาครัฐ มูลค่ากว่า 1.3 ล้านล้านบาทต่อปี รวมถึง สามารถรับงานจัดซื้อจัดจ้างภาคเอกชนที่จะขยายตัวเพิ่มขึ้นจากการเปิดประเทศ
สำหรับคุณสมบัติผู้กู้เป็นนิติบุคคล ดำเนินธุรกิจรับเหมามาไม่น้อยกว่า 1 ปี อัตราดอกเบี้ยเริ่มต้น MLR+1.0% ต่อปี สนับสนุนการดำเนินธุรกิจของผู้รับเหมา ด้วยรูปแบบสินเชื่อหมุนเวียนแบบแพ็กเกจ ให้วงเงินกู้ระยะสั้น (P/N) ควบคู่กับวงเงินสินเชื่อแฟคตอริ่ง ช่วยให้ผู้ประกอบการมีสภาพคล่องเพียงพอ บริหารจัดการงานได้ต่อเนื่อง ไม่มีสะดุด
นอกจากนั้น SME D Bank ยังสนับสนุนด้าน "งานพัฒนา" ควบคู่โดยประสานหน่วยงานพันธมิตร เช่น สำนักงานส่งเสริมวิสาหกิจขนาดกลางและขนาดย่อม (สสว.) จัดกิจกรรมยกระดับเตรียมพร้อมเอสเอ็มอีเข้าถึงการจัดซื้อจัดจ้างภาครัฐ
ทั้งนี้ ผู้ประกอบการที่สนใจใช้บริการ “สินเชื่อเสริมสภาพคล่องผู้รับเหมา” สามารถแจ้งความประสงค์ผ่านช่องทางต่าง ๆ เช่น เว็บไซต์ https://www.smebank.co.th/ , LINE Official Account : SME Development Bank เป็นต้น รวมถึง สาขาของ SME D Bank ทั่วประเทศ สอบถามข้อมูลเพิ่มเติม Call Center 1357
วันอังคารที่ 24 สิงหาคม 2564
พม. ช่วยเหลือหญิงพิการตาบอด ที่เข้ารักษาตัวด้วยโรคโควิด-19 อยู่ที่โรงพยาบาลจังหวัดนครราชสีมา  หลังสามีเสียชีวิตด้วยโรคโควิด-19
พม. ช่วยเหลือหญิงพิการตาบอด ที่เข้ารักษาตัวด้วยโรคโควิด-19 อยู่ที่โรงพยาบาลจังหวัดนครราชสีมา หลังสามีเสียชีวิตด้วยโรคโควิด-19
เมื่อวันที่ 23 ส.ค. 64เวลา 19.00 น. นางสาวแรมรุ้ง วรวัธ รองปลัดกระทรวงการพัฒนาสังคมและความมั่นคงของมนุษย์ (รองปลัด พม.) ในฐานะโฆษกกระทรวง พม. เปิดเผยว่า ตามที่สื่อออนไลน์เสนอข่าวกรณีสามีภรรยา ตาบอดติดเชื้อโควิด-19 ไร้เตียงรักษา และขอเดินทางกลับมารักษาที่ภูมิลำเนาเดิมบ้านเกิดที่อำเภอคง จังหวัดนครราชสีมา จากนั้นสามีได้เสียชีวิตลงจากโรคโควิด-19 ซึ่งจากการตรวจสอบข้อมูลเพิ่มเติม ทราบว่า สามี อายุ 45 ปี มีความพิการทางการมองเห็น (ตาบอดสนิททั้งสองข้าง) เสียชีวิตด้วยโรคโควิด-19 และภรรยาอายุ 50 ปี มีความพิการทางการมองเห็น (ตาบอดสนิททั้งสองข้าง) ป่วยเป็นโรคโควิด-19 ยังเข้ารักษาอยู่ที่โรงพยาบาลคง จังหวัดนครราชสีมา และถ้าหากหายป่วยมีความประสงค์ที่จะเดินทางกลับไปอยู่ที่บ้านเอื้ออาทร ในจังหวัดปทุมธานี นั้น กระทรวง พม. โดยสำนักงานพัฒนาสังคมและความมั่นคงของมนุษย์จังหวัดนครราชสีมา (สนง.พมจ.นครราชสีมา) ได้ให้ความช่วยเหลือเบื้องต้นดังนี้ 1) หากหญิงพิการดังกล่าวหายป่วยแล้ว จะนำส่งกลับไปที่บ้านเอื้ออาทร ที่จังหวัดปทุมธานี และ 2) ประสานไปยังศูนย์บริการคนพิการจังหวัดปทุมธานีในการให้ความช่วยเหลือในระยะยาวต่อไป
นางสาวแรมรุ้ง กล่าวเพิ่มเติมว่า สำหรับกลุ่มคนพิการ กลุ่มเปราะบาง และประชาชนที่กำลังประสบปัญหาความเดือดร้อนจากผลกระทบของโรคโควิด-19 สามารถติดต่อขอความช่วยเหลือได้ที่ 1) ศูนย์ช่วยเหลือสังคม สายด่วน พม. โทร.1300
2) สายด่วนคนพิการ โทร. 1479 3) สำนักงานพัฒนาสังคมและความมั่นคงของมนุษย์จังหวัดทั่วประเทศ และ 4) อาสาสมัครพัฒนาสังคมและความมั่นคงของมนุษย์ (อพม.) ในพื้นที่
วันจันทร์ที่ 14 มิถุนายน 2564
รมว.สุชาติ ห่วงลูกจ้าง ‘อัลฟ่า’400 ชีวิตถูกเลิกจ้าง สั่ง กสร.เร่งช่วยเหลือคุ้มครองตามกฎหมาย
นายสุชาติ ชมกลิ่น รัฐมนตรีว่าการกระทรวงแรงงาน ห่วงใยลูกจ้างบริษัท อัลฟ่าฯ ถูกเลิกจ้าง สั่งกรมสวัสดิการและคุ้มครองแรงงานและหน่วยงานในสังกัด ตรวจสอบ เร่งให้ความช่วยเหลือคุ้มครองตามกฎหมาย
เมื่อวันที่ 14 มิถุนายน 2564 นายสุชาติ ชมกลิ่น รัฐมนตรีว่าการกระทรวงแรงงาน เปิดเผยถึงกรณีบริษัท อัลฟ่า เพอร์ฟอร์มานซ์ กรุ๊ป จำกัด ได้ส่งหนังสือบอกเลิกจ้างพนักงาน โดยให้มีผลเลิกจ้างพนักงานทันที ในวันที่ 13 มิ.ย. ทำให้พนักงานประมาณ 400 คนถูกเลิกจ้างทันที และยังไม่มีความชัดเจนเกี่ยวกับการได้เงินชดเชยนั้น ในเรื่องนี้ ท่านนายกรัฐมนตรี และ รมว.กลาโหม พล.อ.ประยุทธ์ จันทร์โอชา และกระทรวงแรงงาน ภายใต้การกำกับดูแลของ พล.อ.ประวิตร วงษ์สุวรรณ รองนายกรัฐมนตรี มีความห่วงใยลูกจ้างที่ได้รับผลกระทบจากกรณีดังกล่าว จึงได้ให้ผมในฐานะรัฐมนตรีว่าการกระทรวงแรงงาน สั่งการให้หน่วยงานในสังกัดกระทรวงแรงงานในพื้นที่ทำงานเชิงรุก เข้าไปติดตามสาเหตุการประกาศหยุดกิจการและเลิกจ้างพนักงาน รวมทั้งเร่งให้ความช่วยเหลือเยียวยาสิทธิประโยชน์ตามกฎหมายโดยด่วน ผมในฐานะรัฐมนตรีว่าการกระทรวงแรงงาน จึงได้สั่งการให้กรมสวัสดิการและคุ้มครองแรงงาน ส่งเจ้าหน้าที่เข้าไปตรวจสอบข้อเท็จจริงและให้ความช่วยเหลือคุ้มครองตามกฎหมาย
ด้าน นายอภิญญา สุจริตตานันท์ อธิบดีกรมสวัสดิการและคุ้มครองแรงงาน กล่าวว่า จากการตรวจสอบข้อเท็จจริงของสำนักงานสวัสดิการและคุ้มครองแรงงานกรุงเทพมหานครพื้นที่ 5 พบว่า บริษัท อัลฟ่า เพอร์ฟอร์มานซ์ กรุ๊ป จำกัด (อัลฟ่า) มีสำนักงานตั้งอยู่ที่เลขที่ 338 ถนนรัชดาภิเษก เขตห้วยขวาง กรุงเทพมหานคร ได้ส่งหนังสือบอกเลิกจ้างพนักงานเมื่อวันที่ 12 มิ.ย.64 โดยให้มีผลเลิกจ้างพนักงานในวันที่ 13 มิ.ย.64 ทำให้พนักงานประมาณ 400 คนถูกเลิกจ้างทันที และยังไม่มีความชัดเจนเกี่ยวกับการได้เงินชดเชย ซึ่งบริษัทแจ้งต่อพนักงานว่าจะมีการประชุมพูดคุยกันเรื่องค่าชดเชยในวันนี้ (14 มิ.ย.64) สำหรับสาเหตุการหยุดกิจการเนื่องจากบริษัทประสบปัญหาทางธุรกิจการขนส่งพัสดุอีคอมเมิร์ซเติบโตอย่างรวดเร็วและมีการแข่งขันที่รุนแรงทำให้ต้องหยุดดำเนินธุรกิจและเลิกกิจการ
นายอภิญญา กล่าวต่อว่า สำหรับการให้ความช่วยเหลือในเบื้องต้น สำนักงานสวัสดิการและคุ้มครองแรงงาน กรุงเทพมหานครพื้นที่ 5 ได้เข้าติดตามให้มีการปฏิบัติให้ถูกต้องตามกฎหมายและได้ประสานหน่วยงานในสังกัดกระทรวงแรงงาน ลงพื้นที่ให้ความช่วยเหลือตามภารกิจที่เกี่ยวข้อง เช่น การให้คำปรึกษาข้อกฎหมาย สิทธิประโยชน์ การใช้สิทธิประกันการว่างงาน การหาตำแหน่งงานว่างให้การฝึกทักษะทางด้านอาชีพตามความต้องการ การขอรับประโยชน์ทดแทนกรณีว่างงานจากกองทุนประกันสังคม กองทุนสงเคราะห์ลูกจ้าง เป็นต้น
วันพฤหัสบดีที่ 18 พฤศจิกายน 2564
นายกรัฐมนตรีร่วมประชุมเอเปค ครั้งที่ 28
วันพฤหัสบดีที่ 11 พฤศจิกายน 2564
นายกรัฐมนตรีร่วมประชุมเอเปค ครั้งที่ 28
ต่อจากนี้ไป ขอเชิญรับฟังไทยคู่ฟ้า ค่ะ
วันนี้ (11พ.ย.64) พลเอก ประยุทธ์ จันทร์โอชา นายกรัฐมนตรี เข้าร่วมการประชุมผู้นำเขตเศรษฐกิจเอเปคและการประชุมที่เกี่ยวข้องผ่านระบบการประชุมทางไกล ณ ตึกภักดีบดินทร์ ทำเนียบรัฐบาลโดยประเทศนิวซีแลนด์เป็นเจ้าภาพในการจัดประชุม สำหรับปีนี้ ประเทศนิวซีแลนด์ได้กำหนดหัวข้อหลักคือ ร่วมกัน ทำงาน เติบโต ไปด้วยกัน (Join, Work, Grow. Together.) และนำเสนอ 3 ประเด็นสำคัญเพื่อการฟื้นฟู ได้แก่ นโยบายเศรษฐกิจและการค้า การเพิ่มการมีส่วนร่วมและความยั่งยืน และการมุ่งสู่นวัตกรรมและดิจิทัล ทั้งนี้ กรอบความร่วมมือทางเศรษฐกิจในภูมิภาคเอเชีย-แปซิฟิก หรือ เอเปค เกิดขึ้นเมื่อปี พ.ศ. 2532 เพื่อส่งเสริมการเปิดเสรีทางการค้าและการลงทุน โดยปัจจุบันมีสมาชิก 21 เขตเศรษฐกิจ และผู้สังเกตการณ์ 3 หน่วยงาน
“สื่อสารภารกิจรัฐบาล” กับสำนักโฆษก สำนักเลขาธิการนายกรัฐมนตรี
วันศุกร์ที่ 9 กรกฎาคม 2564
ผู้ช่วยโฆษก ศบค. แจง มาตรการล็อกดาวน์เป็นไปตามสถานการณ์ปัจจุบัน ย้ำเร่งทำให้ประชาชนเข้าถึงการตรวจเชื้อให้เร็วที่สุด
ผู้ช่วยโฆษก ศบค. แจง มาตรการล็อกดาวน์เป็นไปตามสถานการณ์ปัจจุบัน ย้ำเร่งทำให้ประชาชนเข้าถึงการตรวจเชื้อให้เร็วที่สุด
วันนี้ (9 กรกฎาคม 2564) ณ โถงกลาง ตึกสันติไมตรี ทำเนียบรัฐบาล แพทย์หญิง อภิสมัย ศรีรังสรรค์ ผู้ช่วยโฆษกศูนย์บริหารสถานการณ์โควิด-19 (ศบค.) กล่าวว่ามาตรการล็อกดาวน์เป็นไปตามสถานการณ์ปัจจุบัน และเป็นการล็อกดาวน์เฉพาะพื้นที่ควบคุมสูงสุดและเข้มงวด โดยเน้นไปที่การเคลื่อนย้ายและจำกัดการรวมกลุ่มบุคคล สำหรับการดำเนินกิจกรรม/กิจการ มี 6 จังหวัด (กรุงเทพฯ และปริมณฑล) ที่มีมาตรการแตกต่างกัน จาก 10 จังหวัดในพื้นที่ควบคุมสูงสุดและเข้มงวด ย้ำการจัดให้บริการขนส่งสาธารณะ ปิดให้บริการตั้งแต่ 21.00 น. ถึง 04.00 น. ควบคู่ไปกับการห้ามออกจากเคหะสถานในช่วงเวลาเดียวกัน
นอกจากนี้ยังมีมาตรการเร่งด่วนเร่งเปิดโอกาสให้ประชาชนเข้าถึงการตรวจเชื้อให้เร็วที่สุด ที่ประชุมได้มีการพูดถึงการตรวจ “โควิด-19” ด้วย “Rapid Test” ซึ่งกระทรวงสาธารณสุขมีความห่วงใยเรื่องมาตรฐาน อย่างไรก็ตามจะมีการกำกับดูแลให้ห้องปฏิบัติการที่ใช้วิธีการ Rapid Test กรมวิทยาศาสตร์การแพทย์จะดูแลให้มีลักษณะการตรวจที่เป็นมาตรฐานและยอมรับได้ เพื่อเน้นย้ำให้ประชาชนเข้าถึงการตรวจที่มีคุณภาพให้เร็วที่สุด โดยกระทรวงสาธารณสุขได้เน้นย้ำถึงการตรวจ Rapid Test มีอยู่ในกรณีฉุกเฉินหรือกรณีผู้ป่วยนั้นมีอาการหรือมีจำนวนเชื้อค่อนข้างสูง ก็มีความเป็นห่วงในเรื่องความแม่นยำ ซึ่งอาจจะทำให้บางรายที่ผู้ป่วยอาจจะมีการติดเชื้อและไม่ตรวจพบในการตรวจด้วยวิธี Rapid Test ขอเน้นย้ำว่าประชาชนสามารถตรวจได้ แต่ขอให้ยึดตามวิธีการหรือกระบวนการ Rapid Test ที่กรมวิทยาศาสตร์การแพทย์รับรอง และถ้ามีผลตรวจเป็นลบ ขออย่านิ่งนอนใจเพราะว่าการตรวจลักษณะนี้ มีความสะดวกและครอบคลุมถึงประชาชนได้เร็วและเป็นจำนวนมาก แต่ถ้าผลเป็นลบอาจจะไม่ได้แปลว่า ยังไม่มีการติดเชื้อ ขอให้มีการปรึกษาบุคลากรทางการแพทย์ ถ้าหากประชาชนตรวจด้วยวิธีนี้จะต้องมีการอธิบาย ต้องกำชับให้เกิดความเข้าใจ โดยกระทรวงสาธารณสุขจะมีมาตรการออกไปยังโรงพยาบาล หรือห้องปฏิบัติการที่ให้บริการ Rapid Test ด้วย
--------------------------
กลุ่มประชาสัมพันธ์และเผยแพร่ สำนักโฆษก
วันจันทร์ที่ 11 กรกฎาคม 2565
กรมการขนส่งทางบกเตรียมพร้อมมาตรการความปลอดภัยรองรับการเดินทางช่วงวันหยุดอาสาฬหบูชาและวันเข้าพรรษา ระหว่างวันที่ 13 - 17 กรกฎาคม 2565
...
นายจิรุตม์ วิศาลจิตร อธิบดีกรมการขนส่งทางบก กระทรวงคมนาคม เปิดเผยว่า กรมการขนส่งทางบก (ขบ.) ได้เตรียมความพร้อมอำนวยความสะดวกและปลอดภัยในการเดินทางช่วงวันหยุดอาสาฬหบูชา และวันเข้าพรรษา ระหว่างวันที่ 13 - 17 กรกฎาคม 2565 จากการคาดการณ์ปริมาณการเดินทางของประชาชนด้วยรถโดยสารประจำทางและการเช่าเหมารถโดยสารไม่ประจำทางจะสูงขึ้น จึงได้สั่งการไปยังสำนักงานขนส่งทั่วประเทศให้เตรียมความพร้อมดำเนินการทุกมาตรการเพื่อให้ประชาชนเดินทางได้อย่างสะดวกและปลอดภัย โดยมาตรการที่ ขบ. ให้ความสำคัญ ประกอบด้วย การจัดเตรียมรถและพนักงานขับรถที่มีความพร้อมให้เพียงพอต่อความต้องการเดินทางของประชาชน การตรวจความพร้อมของตัวรถและพนักงานขับรถโดยสารก่อนให้บริการ ณ สถานประกอบการ สถานีขนส่งผู้โดยสารและจุดจอดทุกแห่ง ซึ่งรถโดยสารทุกคันที่นำออกมาให้บริการต้องมีสภาพมั่นคงแข็งแรง มีอุปกรณ์ส่วนควบ และอุปกรณ์เพื่อความปลอดภัยครบถ้วนถูกต้องและอยู่ในสภาพพร้อมใช้งานตลอดเวลา เช่น มีการติดตั้ง GPS Tracking และสามารถส่งข้อมูลได้อย่างมีประสิทธิภาพ ระบบเบรก ยาง ล้อ ระบบไฟ อยู่ในสภาพสมบูรณ์พร้อมใช้งาน ภายในรถติดตั้งเข็มขัดนิรภัยทุกที่นั่ง มีถังดับเพลิง ค้อนทุบกระจกกรณีเหตุฉุกเฉิน ส่วนพนักงานขับรถตรวจสอบระดับแอลกอฮอล์ในลมหายใจต้องเป็น 0 มิลลิกรัมเปอร์เซ็นต์ ตรวจสอบชั่วโมงการทำงาน สมุดประจำรถ เป็นต้น หากพบสภาพรถหรือพนักงานขับรถมีข้อบกพร่องที่ส่งผลกระทบต่อความปลอดภัยในการให้บริการ ผู้ประกอบการต้องจัดหารถคันใหม่และพนักงานขับรถที่มีความพร้อมปฏิบัติหน้าที่แทนโดยเร็ว และต้องไม่กระทบต่อการเดินทางของประชาชน ประชาสัมพันธ์และดูแล ให้ผู้โดยสารคาดเข็มขัดนิรภัยตลอดการเดินทางด้วยรถโดยสารเพื่อเพิ่มความปลอดภัยลดการบาดเจ็บรุนแรงกรณีเกิดอุบัติเหตุระหว่างการเดินทาง พร้อมติดตามสถานการณ์โควิด-19 ในพื้นที่จังหวัด และปฏิบัติตามมาตรการทางด้านสาธารณสุขเพื่อป้องกันการแพร่ระบาดเป็นวงกว้าง
อธิบดีกรมการขนส่งทางบก กล่าวเพิ่มเติมว่า ในช่วงวันหยุดอาสาฬหบูชาและวันเข้าพรรษา ยังอยู่ในช่วงฤดูฝนอาจส่งผลให้สภาพถนนและสภาพจราจรเสี่ยงต่อการเกิดอุบัติเหตุ จึงขอความร่วมมือพนักงานขับรถให้ใช้ความระมัดระวังในการขับรถ ใช้ความเร็วไม่เกินที่กฎหมายกำหนด โดยศูนย์บริหารจัดการเดินรถระบบ GPS ขบ. จะทำหน้าที่ตรวจสอบข้อมูลการใช้ความเร็วตลอด 24 ชั่วโมง พร้อมจัดผู้ตรวจการออกหน่วยเคลื่อนที่ตรวจจับความเร็วในเส้นทางสายหลักเข้า - ออกกรุงเทพมหานครไปสู่ภูมิภาค พร้อมให้มีศูนย์คุ้มครองผู้โดยสารและรับเรื่องร้องเรียนชั่วคราวที่สถานีขนส่งผู้โดยสาร เพื่อเฝ้าระวังป้องกันกลุ่มมิจฉาชีพไม่ให้ผู้โดยสารถูกเอาเปรียบ ทั้งการฉวยโอกาสจำหน่ายตั๋วโดยสารเกินราคารับผู้โดยสารเกินจำนวนที่นั่งให้ผู้โดยสารยืนบนรถ รวมถึงให้คำแนะนำการเดินทางและรับเรื่องร้องเรียนกรณีประชาชนไม่ได้รับความเป็นธรรมจากการใช้บริการ ควบคู่กับการดำเนินการรับเรื่องร้องเรียนจากประชาชนทางสายด่วน โทร. 1584 ตลอด 24 ชั่วโมง นอกจากนี้ เพื่อบรรเทาปัญหาด้านการจราจร และป้องกันการเกิดอุบัติเหตุร้ายแรง ขบ. ได้ขอความร่วมมือสมาคมขนส่งสินค้า สมาคมรถบรรทุก และผู้ประกอบการขนส่งด้วยรถบรรทุกไม่ประจำทาง รถบรรทุกส่วนบุคคล หลีกเลี่ยงการใช้รถบรรทุกระหว่างวันที่ 13 - 17 กรกฎาคม 2565 ในกรณีที่มีความจำเป็นขอให้หลีกเลี่ยงเส้นทางและช่วงเวลาที่มีประชาชนใช้สัญจรเป็นจำนวนมาก เพื่อเพิ่มความคล่องตัวให้สามารถสัญจรได้อย่างสะดวกและปลอดภัย
วันพุธที่ 9 กุมภาพันธ์ 2565
โฆษกรัฐบาลเผย นายกฯ ขอบคุณสหรัฐฯ สำหรับการส่งมอบอุปกรณ์เพิ่มเติมเพื่อต่อสู้โรคโควิด-19 สะท้อนถึงมิตรภาพระหว่างทั้งสองประเทศที่ใกล้ชิดมายาวนาน และความมุ่งมั่นร่วมกันในการต่อสู้โรคโค
โฆษกรัฐบาลเผย นายกฯ ขอบคุณสหรัฐฯ สำหรับการส่งมอบอุปกรณ์เพิ่มเติมเพื่อต่อสู้โรคโควิด-19 สะท้อนถึงมิตรภาพระหว่างทั้งสองประเทศที่ใกล้ชิดมายาวนาน และความมุ่งมั่นร่วมกันในการต่อสู้โรคโควิด-19
วันนี้ (9 ก.พ. 2565) นายธนกร วังบุญคงชนะ โฆษกประจำสำนักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ขอบคุณรัฐบาลสหรัฐฯ และนายไมเคิล ฮีธ อุปทูตรักษาการแทนเอกอัครราชทูตสหรัฐอเมริกาประจำประเทศไทย สำหรับการส่งมอบอุปกรณ์เพิ่มเติมในการตรวจวินิจฉัยและการฉีดวัคซีนมูลค่ากว่า 1.5 ล้านเหรียญสหรัฐ (49.5 ล้านบาท) ให้แก่ประเทศไทยในการต่อสู้โรคโควิด-19 โดยน้ำใจไมตรีของสหรัฐฯ สะท้อนให้เห็นถึงมิตรภาพและความสัมพันธ์อันแน่นแฟ้นของไทย-สหรัฐฯ มาเป็นระยะเวลายาวนาน รวมถึงความมุ่งมั่นของรัฐบาลทั้งสองประเทศที่ต้องการแก้ไขสถานการณ์ของโรคโควิด-19 ร่วมกัน
โฆษกรัฐบาลกล่าวว่า สถานเอกอัครราชทูตสหรัฐฯ ได้ส่งมอบอุปกรณ์ในนามขององค์การเพื่อการพัฒนาระหว่างประเทศของสหรัฐอเมริกา (United States Agency for International Development: USAID) ซึ่งประกอบด้วยน้ำยาตรวจหาเชื้อโควิด-19 ด้วยวิธี RT-PCR และตรวจหาการกลายพันธุ์ด้วยเทคโนโลยี NGS (Next Generation Sequencing) อุปกรณ์สำหรับการฉีดวัคซีน และชุดป้องกันร่างกายส่วนบุคคล โดยส่งมอบให้แก่นายอนุทิน ชาญวีรกูล รองนายกรัฐมนตรี และรัฐมนตรีว่าการกระทรวงสาธารณสุข ณ กระทรวงสาธารณสุข เมื่อวันที่ 7 กุมภาพันธ์ 2565 ซึ่ง USAID ได้มอบความช่วยเหลือให้แก่รัฐบาลไทยในการรับมือกับโรคโควิด-19 แล้ว กว่า 12.4 ล้านเหรียญสหรัฐ (409 ล้านบาท) ผ่านหน่วยงานต่าง ๆ ของรัฐบาลสหรัฐฯ พร้อมยังสนับสนุนไทยส่งเสริมศักยภาพในการวินิจฉัยโรคติดเชื้ออุบัติใหม่ ในช่วงแรกของการระบาด มอบอุปกรณ์ป้องกันส่วนบุคคลให้แก่เจ้าหน้าที่สาธารณสุขของไทย สื่อสารข้อมูลสำคัญเกี่ยวกับโรคโควิด-19 แก่แรงงานข้ามชาติและบุคคลในชุมชนที่มีความเสี่ยงสูง รวมถึงเสริมสร้างศักยภาพในการวินิจฉัยและกำลังคนในการตรวจโรค
“การส่งมอบการช่วยเหลือของสหรัฐฯ นับตั้งแต่การบริจาควัคซีนและการส่งมอบอุปกรณ์เพิ่มเติมในครั้งนี้ รวมถึงความช่วยเหลือที่มีมายาวนาน ช่วยเพิ่มขีดความสามารถและความมั่นคงทางด้านสาธารณสุขไทยในการรับมือกับโรคอุบัติใหม่ และจะมีส่วนสำคัญในการลดอัตราการระบาดของโรคโควิด-19 และการตรวจหาการกลายพันธุ์ของเชื้อโควิด-19 ได้อย่างมีประสิทธิภาพมากขึ้น รัฐบาลจะบริหารจัดการอุปกรณ์เพิ่มเติมที่ได้รับนี้อย่างเหมาะสม และเกิดประโยชน์กับประชาชนคนไทยอย่างสูงสุดต่อไป” นายธนกรฯ กล่าว
วันพุธที่ 29 ธันวาคม 2564
PM conveys the media New Year wishes for 2022
PM conveys the media New Year wishes for 2022
December 28, 2021, Prime Minister and Defense Minister Gen. Prayut Chan-o-cha conveyed the 2022 New Year wishes to the press and media. He invited the virtue of all sacredness and the royal prestige of His Majesty the King and Her Majesty the Queen to bless members of the press and media happiness and good health, as well as all the successes they wish for. He also hopes that they be a part to lead the country and the Thai people forward in a stable and sustainable manner as the quality media people who uphold ethics and morality for the love and unity of the Thai people.
วันอังคารที่ 6 กรกฎาคม 2564
​ครม.เห็นชอบให้ชุดแบบอักษรพระราชทาน “จุฬาภรณ์ลิขิต” เป็นชุดแบบอักษรมาตรฐานราชการไทยแบบที่ 14
​ครม.เห็นชอบให้ชุดแบบอักษรพระราชทาน “จุฬาภรณ์ลิขิต” เป็นชุดแบบอักษรมาตรฐานราชการไทยแบบที่ 14
น.ส.ไตรศุลี ไตรสรณกุล รองโฆษกประจำสำนักนายกรัฐมนตรีกล่าวว่า คณะรัฐมนตรี(ครม.)เห็นชอบให้ชุดแบบอักษรพระราชทาน “จุฬาภรณ์ลิขิต” เป็นชุดแบบอักษรมาตรฐานราชการไทยแบบที่ 14 ตามที่ราชวิทยาลัยจุฬาภรณ์เสนอ เพื่อเป็นการจารึกพระนามและเนื่องในวโรกาสครบรอบ 64 พรรษา ของศาสตราจารย์ ดร.สมเด็จพระเจ้าน้องนางเธอเจ้าฟ้าจุฬาภรณวลัยลักษณ์ อัครราชกุมารี กรมพระศรีสวางควัฒน วรขัตติยราชนารี และในวโรกาสที่ทรงสำเร็จการศึกษาหลักสูตรปรัชญาดุษฎีบัณฑิต สาขาวิชาทัศนศิลป์ คณะจิตรกรรม ประติมากรรมและภาพพิมพ์ มหาวิทยาลัยศิลปากร
ทั้งนี้ เพื่อเป็นการเฉลิมพระเกียรติ ตลอดจนเผยแผ่พระเกียรติคุณและพระมหากรุณาธิคุณในฐานะเจ้าหญิงของปวงประชา และองค์ประธานราชวิทยาลัยจุฬาภรณ์อย่างกว้างไกลและยิ่งยืนนานและเผยแพร่ต่อประชาชนชาวไทย และใช้ในราชการ รวมถึงผู้คนทั่วโลก สามารถนำชุดแบบอักษรไปใช้อย่างแพร่หลาย เพื่อเป็นการอนุรักษ์และสืบทอดภาษาและตัวอักษรไทย รวมถึงเป็นการจารึกพระนามขององค์ประธานราชวิทยาลัยจุฬาภรณ์บนโลกดิจิทัล
สำหรับชุดแบบอักษรพระราชทาน “จุฬาภรณ์ลิขิต” ได้รับการออกแบบเพื่อเผยแผ่เกียรติคุณและรางวัลระดับนานาชาติที่ทรงได้รับอันเกี่ยวเนื่องกับธรรมชาติและสิ่งแวดล้อม ประกอบด้วยตัวอักษรไทยซึ่งมีโครงสร้างถูกต้องตามมาตรฐานโดยมีลักษณะเป็นตัว มีหัว มีปาก มีส่วนประกอบถูกต้องตามอักขรวิธี ไม่มีการประดับลวดลาย รายละเอียดมากจนเกินไป สามารถนำไปใช้ได้หลากหลายลักษณะ จึงเหมาะสมที่จะนำมาใช้ในราชการ
โดยครม.เห็นชอบให้หน่วยงานภาครัฐทุกหน่วยงานดำเนินการติดตั้งชุดแบบอักษรพระราชทาน “จุฬาภรณ์ลิขิต” เป็นชุดแบบอักษรมาตรฐานราชการไทย แบบที่ 14 เพิ่มเข้าไปในระบบปฏิบัติการ Thai OS และให้ถือเป็นมาตรฐานของหน่วยงานภาครัฐทุกหน่วย ภายในปี 2564
................................
วันพฤหัสบดีที่ 8 กรกฎาคม 2564
รัฐบาลเชิญชวนประชาชนเช็คประกาศที่ดินผ่านระบบ E-Lands Announcement เพื่อรักษาสิทธิในที่ดิน เพิ่มความสะดวก รักษาระยะห่าง ลดการเดินทาง ตามมาตรการเฝ้าระวังในช่วงโควิด-19 ยังระบาด
รัฐบาลเชิญชวนประชาชนเช็คประกาศที่ดินผ่านระบบอินเตอร์เน็ต(E-Lands Announcement)เพื่อรักษาสิทธิในที่ดิน เพิ่มความสะดวก รักษาระยะห่าง ลดการเดินทาง ตามมาตรการเฝ้าระวังในช่วงโควิด-19 ยังระบาด
วันที่ 8 ก.ค. 2564 น.ส.ไตรศุลี ไตรสรณกุล รองโฆษกประจำสำนักนายกรัฐมนตรี กล่าวว่า กระทรวงมหาดไทยได้รายงานให้นายกรัฐมนตรีทราบถึงความคืบหน้าการจัดทำระบบเผยแพร่ประกาศสำนักงานที่ดินเพื่อการรักษาสิทธิในที่ดินของประชาชนผ่านอินเตอร์เน็ต(E-Lands Announcement) ซึ่งเป็นระบบให้ประชาชนสามารถค้นหาเรียกดูประกาศสำนักงานที่ดินทั่วประเทศเกี่ยวกับงานจดทะเบียนสิทธิและนิติบุคคลบางประเภทที่กฎหมายกำหนดว่าต้องประกาศก่อนจดทะเบียน เช่น กรณีของมรดก ใบแทน ออกโฉนดที่ดิน รังวัดข้างเคียง การจัดตั้งนิติบุคคลหมู่บ้านจัดสรร อาคารโรงเรือน การจดทะเบียนอาคารชุด เป็นต้น
ทั้งนี้ E-Lands Announcement เป็นการเพิ่มช่องทางการรับรู้และการเข้าถึงประกาศของสำนักงานที่ดินซึ่งช่วยอำนวยความสะดวกให้กับผู้ใช้บริการมากขึ้น รัฐบาลจึงขอเชิญชวนให้ประชาชนและภาคธุรกิจเข้ามาใช้บริการระบบเพื่อรักษาสิทธิในที่ดิน โดยสามารถใช้บริการผ่าน 2 ช่องทาง คือเข้าไปที่เว็บไซต์ http://announce.dol.go.th หรือเข้าไปที่แอปพลิเคชั่น Smart Lands แล้วคลิ๊กเมนูค้นหาประกาศที่ดิน
สำหรับขั้นตอนการใช้งานเมื่อเข้าไปในระบบแล้ว ให้เลือกจังหวัด เลือกสำนักงานที่ดินที่ต้องการ และเลือกประเภทประกาศ จากนั้นกดค้นหา เพียงเท่านี้ประชาชนก็สามารถตรวจสอบประกาศของสำนักงานที่ดินทั่วประเทศได้โดยไม่ต้องเสียเวลาเดินทางข้ามจังหวัดเพื่อเข้าไปดูประกาศของสำนักงานที่ดินด้วยตนเอง ช่วยประหยัด ลดการลดทาง ลดความเสี่ยงในช่วงที่เชื้อโควิด-19 ยังแพร่ระบาดด้วย
.
น.ส.ไตรศุลี กล่าวว่า ระบบ E-Lands Announcement นอกจากกระเพิ่มความสะดวกและลดภาระให้กับประชาชนแล้ว ภาครัฐและภาคธุรกิจ เช่น ธนาคาร ผู้ประกอบการด้านอสังหาริมทรัพย์ ยังสามารถตรวจสอบประกาศเกี่ยวกับอสังหาริมทรัพย์ หรือการจัดตั้งนิติบุคคลได้โดยสะวดประหยัดค่าใช้จ่ายในการประกอบธุรกิจด้วย
นอกจากนี้ ยังจะมีส่วนสำคัญในการสนับสนุนให้คะแนนเพื่อการจัดอันดับความยาก-ง่ายในการประกอบธุรกิจของเอกชน(Ease of Doing Business) ด้านการจดทะเบียนทรัพย์สิน(Registering Property)ของประเทศให้ดีขึ้นด้วย เนื่องจากสิ่งที่กรมที่ดินพัฒนานี้จะเพิ่มความโปร่งใสมากขึ้น จากเดิมที่การประกาศจะปิดไว้เฉพาะที่สำนักงานที่ดินเท่านั้นนำมาประกาศเพิ่มในช่องทางอินเตอร์เน็ตที่เข้าถึงง่ายโดยสะดวก
ทั้งนี้ สถานะการเข้าใช้บริการระบบ E-Lands Announcement นับแต่เปิดให้บริการตั้งแต่เดือนเม.ย. 2563 พบว่า ณ สิ้นปี 2563 มีประชาชนเข้าใช้ระบบจำนวน 115,248 ครั้ง และในปี 2564 ณ วันที่ 7 มิ.ย. 2564 มีผู้เข้าใช้ระบบ 127,073 ครั้ง รวมตั้งแต่เปิดให้บริการมีประชาชนเข้าใช้งานระบบแล้ว 242,321 ครั้ง จำนวนประกาศที่นำขึ้นประกาศในระบบ ทั้งสิ้น 163,631 ฉบับ แยกเป็นประกาศอยู่ในสถานนะระหว่างประกาศ 11,380 ฉบับ และประกาศที่มีสถานะครบระยะเวลาประกาศ 30 วันแล้ว 152,251 ฉบับ
-------------------
วันพฤหัสบดีที่ 8 กรกฎาคม 2564
รัฐมนตรีว่าการกระทรวงยุติธรรม ประชุมติดตามการดำเนินงานของหน่วยงานในสังกัดกระทรวงยุติธรรม
รัฐมนตรีว่าการกระทรวงยุติธรรม ประชุมติดตามการดำเนินงานของหน่วยงานในสังกัดกระทรวงยุติธรรม
ในวันพฤหัสบดีที่ ๘ กรกฎาคม ๒๕๖๔ เวลา ๑๐.๐๐ น.ณ ห้องประชุม ๑๐ - ๐๑ ชั้น ๑๐ อาคารกระทรวงยุติธรรมนายสมศักดิ์ เทพสุทิน รัฐมนตรีว่าการกระทรวงยุติธรรม
เป็นประธานการประชุมผู้บริหารกระทรวงยุติธรรม ครั้งที่ ๑๒/๒๕๖๔โดยมี ว่าที่ ร.ต.ธนกฤต จิตรอารีย์​รัตน์ เลขานุการรัฐมนตรีว่าการกระทรวงยุติธรรมนางสาวณัฐธ์ภัสส์ ยงใจยุทธ ผู้ช่วยรัฐมนตรีประจำกระทรวงยุติธรรมนายธนวัชร นิติกาญจนา ที่ปรึกษารัฐมนตรีว่าการกระทรวงยุติธรรมและผู้บริหารของหน่วยงานในสังกัดกระทรวงยุติธรรม เข้าร่วมฯ
โดยที่ประชุมได้รับทราบผลการเบิกจ่ายงบประมาณกระทรวงยุติธรรมและการฉีดวัคซีนของเจ้าหน้าที่และผู้ต้องขังนอกจากนี้ ที่ประชุมรับทราบโครงการติดตั้งระบบผลิตพลังงานทดแทนเพื่อใช้เป็นไฟฟ้าสำรองสำหรับระบบรักษาความปลอดภัยในเรือนจำรวมทั้งมาตรฐานการปฏิบัติต่อผู้ต้องขังในเรือนจำ การคำนวณมาตรฐานพื้นที่เรือนนอนพื้นที่ใช้สอยอื่น และสิ่งอำนวยความสะดวก (Facility)ของเรือนจำทั่วประเทศความคืบหน้าการดำเนินงานเฝ้าระวังความปลอดภัยของประชาชน (JSOC)
การจัดทำคำสั่งกระทรวงยุติธรรม แต่งตั้งคณะทำงานขับเคลื่อนร่างพระราชบัญญัติป้องกันการกระทำผิดซ้ำ
ของผู้กระทำผิดคดีอุกฉกรรจ์ที่ใช้ความรุนแรง พ.ศ. ....
และการจัดทำคำสั่งกระทรวงยุติธรรม แต่งตั้งคณะทำงานส่งเสริมการปลูกพืชสมุนไพรในเรือนจำ /ทัณฑสถาน เป็นต้น
วันอาทิตย์ที่ 24 เมษายน 2565
ผู้บริหารกระทรวงอุตสาหกรรม เยี่ยมชมการดำเนินงาน บริษัท เฮิร์บเบสิคส์ จำกัด
นายสุชาติ ไตรแสงรุจิระ ที่ปรึกษารัฐมนตรีว่าการกระทรวงอุตสาหกรรม พร้อมด้วย ผู้บริหารกระทรวงอุตสาหกรรม เยี่ยมชมการดำเนินงาน บริษัท เฮิร์บเบสิคส์ จำกัด
ผู้บริหารกระทรวงอุตสาหกรรม เยี่ยมชมการดำเนินงาน บริษัท เฮิร์บเบสิคส์ จำกัด
เชียงใหม่ - วันนี้ (22 เมษายน 2565) เวลา 10.00 น. นายสุชาติ ไตรแสงรุจิระ ที่ปรึกษารัฐมนตรีว่าการกระทรวงอุตสาหกรรม พร้อมด้วย นายจุลพงษ์ ทวีศรี รองปลัดกระทรวงอุตสาหกรรม นายบุญอุ้ม วงศ์บุตร อุตสาหกรรมจังหวัดเชียงใหม่ และคณะผู้บริหารกระทรวงอุตสาหกรรม เข้าเยี่ยมชมการดำเนินงาน บริษัท เฮิร์บเบสิคส์ จำกัด โดยมี นางดร เกษรสมบัติ กรรมการผู้จัดการ และนายธนกร เกษรสมบัติ กรรมการ บริษัท เฮิร์บเบสิคส์ จำกัด ให้การต้อนรับ ณ บริษัท เฮิร์บเบสิคส์ จำกัด ตำบลหารแก้ว อำเภอหางดง จังหวัดเชียงใหม่
บริษัท เฮิร์บเบสิคส์ จำกัด ประกอบกิจการ ผลิตและจำหน่ายผลิตภัณฑ์สกินแคร์สมุนไพร และเครื่องหอมอะโรม่าสำหรับสปา ต่อยอดการแปรรรูปสมุนไพรในครัวเรือนหลังบ้านให้เป็นผลิตภัณฑ์โฮมสปา ที่มีกลิ่นหอมสมุนไพร มีราคาที่จับต้องได้ และมีแพคเกจที่สะดุดตา เพื่อขายให้แก่นักท่องเที่ยวที่มาเยือนจังหวัดเชียงใหม่ โดยในปัจจุบัน ได้รับมาตรฐานจากหลายหน่วยงาน อาทิ : GMP, Halal , ISO22716 : 2007 , Green Industry เป็นต้น
ทั้งนี้ บริษัท เฮิร์บเบสิคส์ จำกัด ได้เข้าร่วมโครงการและรับการสนับสนุนสินเชื่อจากกองทุนต่างๆ ของกระทรวงอุตสาหกรรม อาทิ 1. สินเชื่อกองทุนพัฒนาเอสเอ็มอีตามแนวประชารัฐ ได้แก่ สินเชื่อกองทุนพัฒนาเอสเอ็มอีตามแนวประชารัฐ วงเงิน และกองทุนพัฒนาเอสเอ็มอีตามแนวประชารัฐ เพื่อช่วยเหลือเอสเอ็มอีที่เป็นลูกหนี้สินเชื่อของกองทุนพัฒนาเอสเอ็มอีตามแนวประชารัฐ ซึ่งได้รับผลกระทบจากสถานการณ์ภัยแล้ง หรือ การแพร่ระบาดของโรคติดเชื้อไวรัสโคโรนา 2019 (COVID-19) พ.ศ. 2563 2.โครงการส่งเสริมพัฒนาผู้ประกอบการที่ได้รับสินเชื่อกองทุนฯ ได้แก่ โครงการพัฒนาขีดความสามารถในการแข่งขันของเกษตรอุตสาหกรรม และขับเคลื่อนศูนย์ปฏิรูปอุตสาหกรรมเพื่อพัฒนาวิสาหกิจสู่ตลาด 4.0 (OPOAI+Mini ITC) ภายใต้งบประมาณรายจ่ายกองทุนพัฒนาเอสเอ็มอีตามแนวประชารัฐ โครงการส่งเสริมและพัฒนาเอสเอ็มอี โครงการยกระดับการประกอบการ SME ภาคเหนือตอนบนด้วยเทคโนโลยีดิจิทัล (Digital Tranformation for Upper Northern SME, และโครงการส่งเสริมและพัฒนาสถานประกอบการสู่อุตสาหกรรมสีเขียว (Green Industry)
วันอาทิตย์ที่ 12 มิถุนายน 2565
บขส. พร้อมตรึงราคาค่าโดยสาร และไม่หยุดเดินรถ
แม้ได้รับผลกระทบจากราคาน้ำมันแพง
นายสัญลักข์ ปัญวัฒนลิขิต กรรมการผู้จัดการใหญ่ บริษัท ขนส่ง จำกัด (บขส.) กระทรวงคมนาคม เปิดเผยว่า จากสถานการณ์ราคาน้ำมันที่ปรับตัวสูงขึ้นอย่างต่อเนื่อง ยอมรับว่าได้ส่งผลกระทบต่อต้นทุนในการเดินรถ แต่ บขส. ไม่มีนโยบายหยุดเดินรถ และปรับขึ้นค่าโดยสาร เพื่อให้เป็นไปตามข้อสั่งการของนายศักดิ์สยาม ชิดชอบ รัฐมนตรีว่าการกระทรวงคมนาคม ที่ให้ บขส. ตรึงราคาค่าโดยสาร เพื่อบรรเทาความเดือดร้อนให้แก่ประชาชน ซึ่งที่ผ่านมา บขส. ได้จัดการเดินรถให้สอดคล้องกับความต้องการของผู้ใช้บริการ
โดยปัจจุบันเปิดให้บริการเดินรถในเส้นทางภาคตะวันออกเฉียงเหนือและภาคตะวันออก จำนวน 18 เส้นทาง ภาคเหนือ 14 เส้นทาง และภาคใต้ 15 เส้นทาง และในวันที่ 15 มิถุนายน 2565 บขส. เตรียมเปิดให้บริการในเส้นทางระหว่างประเทศ รวม 10 เส้นทางด้วย
ทั้งนี้ ภายหลังที่รัฐบาลมีนโยบายเปิดประเทศและผ่อนปรนมาตรการควบคุมการแพร่ระบาดของ COVID-19 ทำให้ประชาชนเริ่มกลับมาใช้บริการเพิ่มขึ้นประมาณ 30 %
ส่วนประเด็นที่ผู้ประกอบการรถร่วมฯ ประกาศจะหยุดวิ่ง หลังแบกรับต้นทุนน้ำมันไม่ไหวนั้น จากการตรวจสอบจำนวนเที่ยววิ่ง พบว่ายังคงวิ่งให้บริการปกติ และมีแนวโน้มเพิ่มมากขึ้น เนื่องจากในเดือนกรกฎาคมนี้ มีวันหยุดยาวต่อเนื่องหลายวัน
วันศุกร์ที่ 28 มกราคม 2565
รัฐมนตรีว่าการกระทรวงยุติธรรม ร่วมยินดี ๗๐ ปี สถานพินิจฯ ชี้ต้องให้โอกาส-ความรู้การศึกษาพัฒนาเยาวชนคืนคนดีสู่สังคม
รัฐมนตรีว่าการกระทรวงยุติธรรม ร่วมยินดี ๗๐ ปี สถานพินิจฯ ชี้ต้องให้โอกาส-ความรู้การศึกษาพัฒนาเยาวชนคืนคนดีสู่สังคม ปฏิบัติเหมือนลูกหลานของเรา ขอบคุณบุคลากรเสียสละตั้งใจทำงาน
เมื่อเวลา 11.30 น. ที่กรมพินิจและคุ้มครองเด็กและเยาวชน กระทรวงยุติธรรม นายสมศักดิ์ เทพสุทิน รัฐมนตรีว่าการกระทรวงยุติธรรม ร่วมแสดงความยินดี เนื่องในโอกาสวันครบรอบ 70 ปี สถานพินิจและคุ้มครองเด็กและเยาวชนไทย ชมนิทรรศการและกล่าวให้โอวาท แก่บุคลากรของกรมพินิจและคุ้มครองเด็กและเยาวชน โดยมีศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม ว่าที่ ร.ต.ธนกฤต จิตรอารีย์รัตน์ เลขานุการ รมว.ยุติธรรม น.ส.ณัฐธ์ภัสส์ ยงใจยุทธ ผู้ช่วย รมว.ยุติธรรม พ.ต.ท.วรรณพงษ์ คชรักษ์ อธิบดีกรมพินิจและคุ้มครองเด็กและเยาวชน และผู้บริหารร่วมงาน
นายสมศักดิ์ กล่าวว่า ในโอกาสครบรอบ 70 ปี สถานพินิจและคุ้มครองเด็กและเยาวชนไทย ตนขอแสดงความยินดีอย่างยิ่งและส่งความปรารถนาดีไปยังข้าราชการ บุคลากรของกรมพินิจและคุ้มครองเด็กและเยาวชนทุกท่าน รวมถึงเครือข่ายที่ได้เข้ามามีส่วนร่วมในการแก้ไข บำบัด ฟื้นฟู เด็กและเยาวชนที่กระทำผิดให้เกิดการเปลี่ยนแปลงคุณภาพชีวิตและกลับตนเป็นคนดี โดยไม่หวนมากระทำผิดซ้ำ หากไม่มีพวกท่านร่วมมือร่วมใจ และเสียสละแรงกายและแรงใจปฏิบัติงาน เพื่อสร้างการเปลี่ยนแปลงให้เกิดขึ้นกับเด็กและเยาวชน ประเทศของเราก็จะขาดพลเมืองที่มีคุณภาพในการพัฒนาประเทศ ตนเชื่อว่า ทุกท่านได้แสดงศักยภาพอย่างเต็มความสามารถเพื่อเด็กและเยาวชน และครอบครัวของเด็กและเยาวชนเพราะลูกหลานของท่าน ก็เหมือนลูกหลานของเรา นอกจากนี้การให้โอกาสจากเครือข่ายในเรื่องการศึกษาและอาชีพ หรือการให้โอกาสหรือการยอมรับจากคนในสังคม เป็นแรงผลักดันที่สำคัญยิ่ง ที่กระตุ้นให้เด็กและเยาวชนเกิดการเปลี่ยนแปลง
"เราต้องให้โอกาส ให้ความรู้และสิ่งดีๆแก่เด็กและเยาวชน แม้ว่าพวกเขาจะกระทำความผิด แต่เราต้องพัฒนาพวกเขาให้เป็นคนดีกลับคืนสู่สังคม เพราะพวกเขาจะได้สามารถโตไปเป็นผู้ใหญ่ที่มีคุณภาพ ผมขอให้ญาติของเด็กๆอย่ากังวล เราจะพัฒนาเด็กๆ ให้ความรู้ ฝึกวิชาชีพต่างๆ เราไม่เคยทอดทิ้งและให้โอกาสเสมอ เราทำมาตลอดขอให้ทุกท่านสบายใจได้" นายสมศักดิ์ กล่าว
วันพุธที่ 20 กรกฎาคม 2565
นายกฯ ชี้แจงอภิปรายฯ ย้ำรัฐบาลให้ความสำคัญกับการแก้ไขปัญหายาเสพติดอย่างจริงจัง ทั้งการฟื้นฟู บำบัดรักษาผู้ติดยาเสพติดเพื่อให้กลับสู่สังคมได้
นายกฯ ชี้แจงอภิปรายฯ ย้ำรัฐบาลให้ความสำคัญกับการแก้ไขปัญหายาเสพติดอย่างจริงจัง ทั้งการฟื้นฟู บำบัดรักษาผู้ติดยาเสพติดเพื่อให้กลับสู่สังคมได้
นายธนกร วังบุญคงชนะ โฆษกประจำสำนักนายกรัฐมนตรี เผยว่า วันนี้ (20 กรกฎาคม 2565) เวลา 18.44 น. ณ ห้องประชุมพระสุริยัน ชั้น 2 อาคารรัฐสภา พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เข้าร่วมการประชุมการพิจารณาญัตติขอเปิดอภิปรายทั่วไปเพื่อลงมติไม่ไว้วางใจ รัฐมนตรีเป็นรายบุคคล ตามมาตรา 151 ของรัฐธรรมนูญแห่งราชอาณาจักรไทย พุทธศักราช 2560 โดยนายกรัฐมนตรีกล่าวขอบคุณข้อห่วงใยของสมาชิกฯ เกี่ยวกับเรื่องของยาเสพติด พร้อมยืนยันรัฐบาลให้ความสำคัญกับการแก้ไขปัญหายาเสพติด โดยมีการดำเนินการในทุกขั้นตอน ทั้งป้องกัน ปราบปราม ฟื้นฟู และบำบัดรักษาผู้ติดยาเสพติดเพื่อให้กลับเข้าสู่สังคมได้ ส่วนยาเสพติดที่มีการลักลอบเข้ามาในช่วงนี้เพิ่มขึ้น แต่ก็สามารถจับกุมได้มากขึ้น สิ่งที่สำคัญที่สุดขณะนี้คือเทคโนโลยีเร็วขึ้น รวมทั้งต้นทุนการผลิตต่ำดังนั้นอยู่ที่จะช่วยกันดูแลอย่างไร ไม่ให้ไปเกี่ยวข้องกับยาเสพติด ทั้งการดำเนินการทางมาตรการทางสังคม โดยเป็นความร่วมมือระหว่างกันของเจ้าหน้าที่รัฐ ภาคประชาสังคมและประชาชน ทั้งนี้ หากใครรู้เห็นการค้ายาเสพติดก็สามารถแจ้งเข้ามายังหน่วยงานรัฐได้ เพื่อที่จะทำการตรวจสอบต่อไป โดยมีการดูแลเรื่องความปลอดภัยให้ ยืนยันทั้งหมดรัฐบาลพยายามทำอย่างเต็มที่ รวมไปถึงการดูแลในบริเวณชายแดน ซึ่งมีเจ้าหน้าที่ด้านความมั่นคงทุกภาคส่วนดูแลอย่างใกล้ชิด ทั้งเรื่องการลักลอบข้ามแดนและสิ่งผิดกฎหมายต่าง ๆ โดยขอให้นึกถึงประโยชน์ของพวกเขาเหล่านั้นด้วย นอกจากนี้ นายกรัฐมนตรีกล่าวถึงกรณีที่มีการกล่าวจะทำลายนั่งร้านรัฐบาล ไม่ใช่คำพูดที่สมควรพูดในสภาฯ
วันศุกร์ที่ 15 ตุลาคม 2564
โฆษกรัฐบาลเผย นายกฯ ปลื้ม Phuket Sandbox เป็นผลงานจากความร่วมมือทุกฝ่าย หลังดาราออสการ์ชื่อดัง “รัสเซลส์ โครว์” ทวิตข้อความประทับใจ /ภาพความสวยงามของสถานที่และแหล่งท่องเที่ยว
โฆษกรัฐบาลเผย นายกฯ ปลื้ม Phuket Sandbox เป็นผลงานจากความร่วมมือทุกฝ่าย หลังดาราออสการ์ชื่อดัง “รัสเซลส์ โครว์” ทวิตข้อความประทับใจ /ภาพความสวยงามของสถานที่และแหล่งท่องเที่ยว ผ่านทวิตเตอร์เผยแพร่สู่ชาวโลก เดินหน้าเปิดประเทศ
วันที่ 15 ต.ค.64 นายธนกร วังบุญคงชนะ โฆษกประจำสำนักนายกรัฐมนตรี เผยว่า พลเอกประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหมปลื้มใจกรณีนักแสดงฮอลลีวูดชื่อดัง “รัสเซลส์ โครว์” เจ้าของรางวัลออสการ์สาขานักแสดงนำฝ่ายชายยอดเยี่ยมจากภาพยนตร์เรื่อง Gladiator ในปี 2000 ที่ได้ทวิตข้อความและภาพลงในทวิตเตอร์ส่วนตัว @russellcrowe ซึ่งมีผู้ติดตามกว่า 2.7 ล้านบัญชีรายชื่อ หลังจากที่ได้บินเข้ามาในประเทศไทยเพื่อถ่ายทำภาพยนตร์และได้อยู่ภายใต้โครงการภูเก็ตแซนด์บ๊อกซ์ Phuket Sandbox โดยใด้ทวิตข้อความหลายข้อความชื่นชม โครงการภูเก็ตแซนด์บ๊อกซ์ Phuket Sandbox อาทิ ในวันที่ 11 ตุลาคม 2564 ได้ ทวิตว่า “รัฐบาลไทยมีสิ่งที่ยอดเยี่ยมที่เรียกว่า Sandbox Quarantine ถ้าคุณได้รับวัคซีนครบตามจำนวน คุณสามารถบินไปยังภูเก็ตและเดินทางรอบเกาะได้อย่างเสรี” นอกจากนั้น ในวันต่อมาก็ได้ทวิตข้อความและภาพสถานที่ท่องเที่ยวและทิวทัศน์ที่สวยงามของ จ.ภูเก็ต ตลอดจนเดินทางต่อมายังกรุงเทพมหานคร อาทิ “Phuket dreaming” “Go and look at Phuket” “Lost in Bangkok” “Bangkok dreaming” และชื่นชมความเป็นมิตรของคนไทยและอาหารไทยที่มีความพิเศษอันโดดเด่น
นายกรัฐมนตรี ยังได้กล่าวว่าเป็นสิ่งที่เราทุกคนน่าจะภูมิใจและขอขอบคุณทุกภาคส่วน ทั้งราชการ ผู้ประกอบการ ประชาชน ที่ร่วมกันทำให้สำเร็จ จนวันนี้มีดาราระดับโลกเข้ามาถ่ายทำภาพยนตร์ และชื่นชมหลายอย่างไม่ว่าจะเป็นอาหาร ที่อยู่ บรรยากาศ ความสวยงามของทะเล แสงอาทิตย์ และยังคงพร้อมจะแก้ปัญหาไปด้วยกัน ธุรกิจการถ่ายทำภาพยนตร์ในไทยเป็นแหล่งสำคัญที่ต่างชาติอยากเข้ามาถ่ายทำภาพยนตร์ ซึ่งเราก็ปลดล็อกให้ดำเนินการได้ในอนาคตอันใกล้นี้โดยเร็วที่สุด ถ้าเราทำดีเราจะได้สิ่งที่ดีตอบแทน และฝากทุกคนให้ความร่วมมือกับรัฐบาล รัฐบาลพร้อมที่จะพาทุกคนไปข้างหน้า พร้อมเดินหน้าเปิดประเทศต่อไป
วันพฤหัสบดีที่ 9 กันยายน 2564
กระทรวงเกษตรประกาศแผนการกระจายวัคซีน 5 ล้านโด๊ส ครอบคลุม 65 จังหวัด ได้รับผลกระทบจากโรคลัมปี - สกิน
กระทรวงเกษตรประกาศแผนการกระจายวัคซีน 5 ล้านโด๊ส ครอบคลุม 65 จังหวัด ได้รับผลกระทบจากโรคลัมปี - สกิน รมช.ประภัตรเผยกรมปศุสัตว์ร่วมกับจุฬาลงกรณ์มหาวิทยาลัย ผลิตวัคซีน LSDV คาดพร้อมใช้งานใน 60 วัน
9 ก.ย. 64 นายประภัตร โพธสุธน รัฐมนตรีช่วยว่าการกระทรวงเกษตรและสหกรณ์ เปิดเผยว่า สถานการณ์ความคืบหน้าการบริหารจัดการวัคซีนป้องกันโรคลัมปี – สกิน (LSDV) 5 ล้านโด๊สที่นำเข้ามานั้น วัคซีนล็อตแรกกว่า 1 ล้านโด๊ส มาถึงประเทศไทยแล้ว ตั้งแต่วันที่ 3 กันยายน 2564 และจะทะยอยเข้ามาอย่างต่อเนื่อง โดยขณะนี้กรมปศุสตว์ ได้จัดทำแผนการจัดสรรวัคซีนสำหรับกระจายวัคซีน 5 ล้านโด๊ส ให้กับ 65 จังหวัดที่ได้รับผลกระทบจากโรคลัมปี – สกินเรียบร้อยแล้ว ดั้งนี้
พื้นที่ปศุสัตว์เขต 1 จังหวัดกรุงเทพมหานคร จังหวัดนนทบุรี จังหวัดปทุมธานี จังหวัดพระนครศรีอยุธายา จังหวัดอ่างทอง จังหวัดลพบุรี จังหวัดสิงห์บุรี จังหวัดชัยนาท และจังหวัดสระบุรี มีประชากรโค - กระบือ รวม 463,803 ตัว ได้รับการจัดสรรวัคซีน 224,100 โด๊ส
พื้นที่ปศุสัตว์เขต 2 จังหวัดสมุทรปราการ จังหวัดชลบุรี จังหวัดระยอง จังหวัดจันทบุรี จังหวัดตราด จังหวัดฉะเชิงเทรา จังหวัดปราจีนบุรี จังหวัดนครนายก และจังหวัดสระแก้ว มีประชากรโค - กระบือ รวม 269,287 ตัว ได้รับการจัดสรรวัคซีน 130,100 โด๊ส
พื้นที่ปศุสัตว์เขต 3 จังหวัดนครราชสีมา จังหวัดบุรีรัมย์ จังหวัดสุรินทร์ จังหวัดศรีสะเกษ จังหวัดอุบลราชธานี จังหวัดยโสธร จังหวัดชัยภูมิ และจังหวัดอำนาจเจริญ มีประชากรโค - กระบือ รวม 3,359,880 ตัว ได้รับการจัดสรรวัคซีน 1,623,300 โด๊ส
พื้นที่ปศุสัตว์เขต 4 จังหวัดบึงกาฬ จังหวัดหนองบัวลำภู จังหวัดขอนแก่น จังหวัดอุดรธานี จังหวัดเลย จังหวัดหนองคาย จังหวัดมหาสารคาม จังหวัดร้อยเอ็ด จังหวักกาฬสินธุ์ จังหวัดสกลนคร จังหวัดนครพนม และจังหวัดมุกดาหาร มีประชากรโค - กระบือ รวม 2,334,733 ตัว ได้รับการจัดสรรวัคซีน 1,127,900 โด๊ส
พื้นที่ปศุสัตว์เขต 5 จังหวัดเชียงราย จังหวัดลำพูน จังหวัดลำปาง จังหวัดแพร่ จังหวัดน่าน จังหวัดพะเยา จังหวัดเชียงใหม่ และจังหวัดแม่ฮ่องสอน มีประชากรโค - กระบือ รวม 839,412 ตัว ได้รับการจัดสรรวัคซีน 405,600 โด๊ส
พื้นที่ปศุสัตว์เขต 6 จังหวัดอุตรดิตถ์ จังหวัดนครสวรรค์ จังหวัดอุทัยธานี จังหวัดกำแพงเพชร จังหวัดตาก จังหวัดสุโขทัย จังหวัดพิษณุโลก จังหวัดพิจิตร และจังหวัดเพชรบูรณ์ มีประชากรโค - กระบือ รวม 779,635 ตัว ได้รับการจัดสรรวัคซีน 376,600 โด๊ส
พื้นที่ปศุสตว์ เขต 7 จังหวัดราชบุรี จังหวัดกาณจนบุรี จังหวัดสุพรรณ จังหวัดนครปฐม จังหวัดสมุทรสาคร จังหวัดสมุทรสงคราม จังหวัดเพชรบุรี และจังหวัดประจวบคีรีขันธ์ มีประชากรโค - กระบือ รวม 1,166,145 ตัว ได้รับการจัดสรรวัคซีน 563,400 โด๊ส
พื้นที่ปศุสัตว์ เขต 8 จังหวัดนครศรีธรรมราช จังหวัดกระบี่ จังหวัดพังงา จังหวัดภูเก็ต จังหวัดสุราษฎร์ธานี จังหวัดระนอง จังหวัดชุมพร จังหวัดตรัง และจังหวัดพัทลุง มีประชากรโค - กระบือ รวม 706,502 ตัว ได้รับการจัดสรรวัคซีน 341,300 โด๊ส
พื้นที่ปศุสัตว์ เขต 9 จังหวัดสงขลา จังหวัดสตูล จังหวัดปัตตานี จังหวัดยะลา และจังหวัดนราธิวาส มีประชากรโค - กระบือ รวม 429,852 ตัว ได้รับการจัดสรรวัคซีน 207,700 โด๊ส
นอกจากนี้ กรมปศุสัตว์กับจุฬาลงกรณ์มหาวิทยาลัย ได้ร่วมกันผลิตวัคซีนป้องกันโรคลัมปี – สกินขึ้นมาเองแล้ว ขณะนี้อยู่ระหว่างการทดลองผล โดยคาดว่าจะสามารถนำมาใช้งานจริงได้ภายใน 60 วัน ซึ่งจะเข้ามาเสริมกับวัคซีนที่นำเข้ามา ทำให้ปริมาณวัคซีนให้เพียงพอต่อประชากรสัตว์ของประเทศ และคาดว่าสถานการณ์การระบาดของโรคลัมปี - สกินนั้น จะจบลงภายในสองเดือน
วันพุธที่ 8 กันยายน 2564
นายกฯ ผนึกความร่วมมือ 6 ประเทศ ในเวทีประชุมระดับสุดยอดผู้นำแผนงานความร่วมมือทางเศรษฐกิจอนุภูมิภาคลุ่มแม่น้ำโขง ครั้งที่ 7 (The 7th GMS Summit) ย้ำความเชื่อมโยงทางเศรษฐกิจควบคู่ความปลอดภัยทางสาธารณสุข
นายกฯ ผนึกความร่วมมือ 6 ประเทศ ในเวทีประชุมระดับสุดยอดผู้นำแผนงานความร่วมมือทางเศรษฐกิจอนุภูมิภาคลุ่มแม่น้ำโขง ครั้งที่ 7 (The 7th GMS Summit) ย้ำความเชื่อมโยงทางเศรษฐกิจควบคู่ความปลอดภัยทางสาธารณสุข
วันนี้ (8 กันยายน 2564) นายธนกร วังบุญคงชนะ โฆษกประจำสำนักนายกรัฐมนตรี เปิดเผยว่า ในวันพฤหัสบดีที่ 9 กันยายน 2564 เวลา 09.00 น. ณ ตึกภักดีบดินทร์ ทำเนียบรัฐบาล พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม จะเข้าร่วมการประชุมสุดยอดผู้นำแผนงานความร่วมมือทางเศรษฐกิจในอนุภูมิภาคลุ่มแม่น้ำโขง 6 ประเทศ ครั้งที่ 7 (The 7th Greater Mekong Subregion: GMS Summit) ผ่านระบบการประชุมทางไกล ภายใต้หัวข้อ “GMS: พลิกฟื้นความแข็งแกร่งเพื่อเผชิญหน้ากับความท้าทายในทศวรรษใหม่” (GMS: Renewed Strength to Face the Challenges of the New Decade) โดยกัมพูชาร่วมกับธนาคารพัฒนาเอเชีย (Asian Development Bank: ADB) เป็นเจ้าภาพจัดการประชุมฯ พร้อมผู้นำประเทศสมาชิกทั้ง 6 ประเทศ ได้แก่ กัมพูชา จีน ลาว เมียนมา ไทย และเวียดนาม รวมทั้งประธานธนาคารพัฒนาเอเชีย สภาธุรกิจของกลุ่มประเทศ และตัวแทนจากภาคเอกชนที่เกี่ยวข้อง
ในการประชุมครั้งนี้ เป็นโอกาสให้ไทยย้ำบทบาทและความร่วมมือในกลุ่มประเทศอนุภูมิภาคลุ่มแม่น้ำโขงซึ่งไทยให้การสนับสนุนมาโดยตลอด และไทยจะได้เน้นย้ำศักยภาพทางเศรษฐกิจเพื่อสร้างความเชื่อมั่นให้แก่ประเทศสมาชิกฯ ตลอดจนนักลงทุนต่างชาติ เช่น การส่งเสริมการพัฒนาระเบียงเศรษฐกิจภาคตะวันออก (EEC) การพัฒนาเขตพัฒนาเศรษฐกิจพิเศษชายแดนเพื่อเพิ่มมูลค่าทางการค้าระหว่างอนุภูมิภาคฯ และโลก การเชื่อมต่อเส้นทางรถไฟความเร็วสูงเพื่อเพิ่มประสิทธิภาพการขนส่งสินค้า เป็นต้น นอกจากนี้ นายกรัฐมนตรีจะได้ให้ความสำคัญกับด้านสาธารณสุขเพื่อสร้างภูมิคุ้มกันให้กับอนุภูมิภาคฯ จากโรคระบาดหรือโรคอุบัติใหม่ที่อาจเกิดขึ้นอีกด้วย
ทั้งนี้ ในการประชุมสุดยอดผู้นําแผนงาน GMS ครั้งที่ 7 นี้จะได้มีการรับรองเอกสารผลลัพธ์ 3 ฉบับ ได้แก่ 1.ร่างปฏิญญาร่วมระดับผู้นํา 6 ประเทศลุ่มแม่น้ำโขง ครั้งที่ 7
2.ร่างกรอบยุทธศาสตร์ความร่วมมือทางเศรษฐกิจในอนุภูมิภาคลุ่มแม่น้ำโขง พ.ศ. 2573 และ
3.ร่างเอกสารแผนการฟื้นฟูและตอบสนองต่อผลกระทบจากการแพร่ระบาดของโรคโควิด-19 พ.ศ. 2564 – 2566
วันศุกร์ที่ 3 ธันวาคม 2564
Businesses and services urged to strictly comply with ‘Covid Free Setting’ requirements
Businesses and services urged to strictly comply with ‘Covid Free Setting’ requirements
December 2, 2021, at 1100hrs, Prime Minister and Defense Minister Gen. Prayut Chan-o-cha gave an interview about Omicron, the new variant of COVID-19, which has already been found in some countries in Asia that the Thai Government has not any plan to take the harsh measure of country lockdown, as strict preventive measure has been put in place, that is, the RT-PCR screening process which requires quarantine of travelers until the result comes out as negative.
According to the Prime Minister, the Government strives to drive forward economic recovery in parallel with people’s safety. The measures implemented have been scrutinized by medical personnel and concerned agencies including the private sector before proposing to the Prime Minister. It is important that all businesses and services strictly comply with the ‘Covid Free Setting’ requirements. They may put up an announcement to certify that their place is COVID-free.
วันอังคารที่ 5 กรกฎาคม 2565
สธ. เผาทำลายยาเสพติดให้โทษของกลาง ครั้งที่ 53 มูลค่ากว่า 34,688 ล้านบาท
กระทรวงสาธารณสุข เผาทำลายยาเสพติดให้โทษของกลาง ครั้งที่ 53 จำนวน 40.7 ตัน จาก 185 คดี มูลค่ารวมกว่า 34,688 ล้านบาท ส่วนใหญ่เป็นยาบ้า ไอซ์ เฮโรอีน โดยใช้เตาเผาอุณหภูมิสูง มีระบบควบคุมมลพิษที่เหลือจากการเผา ไม่ก่อให้เกิดผลกระทบต่อสิ่งแวดล้อม
วันนี้ (5 กรกฎาคม 2565) ที่ ศูนย์บริหารจัดการวัสดุเหลือใช้อุตสาหกรรม บริษัท อัคคีปราการ จำกัด (มหาชน)นิคมอุตสาหกรรมบางปู จังหวัดสมุทรปราการ นายแพทย์เกียรติภูมิ วงศ์รจิต ปลัดกระทรวงสาธารณสุข เป็นประธานในพิธีเผาทำลายยาเสพติดให้โทษของกลาง ครั้งที่ 53 ประจำปี 2565 โดยมี ผู้บริหารจากทุกส่วนราชการ หน่วยงานที่เกี่ยวข้องทั้งภาครัฐและเอกชน และสื่อมวลชน ร่วมเป็นสักขีพยาน
โดยในปีนี้ยาเสพติดให้โทษของกลางจากคลังเก็บรักษายาเสพติด สำนักงานคณะกรรมการอาหารและยาที่ทำการเผาทำลายมีจำนวน 40,706.715381 กิโลกรัมจาก 185 คดี มูลค่ากว่า 34,688 ล้านบาท ประกอบด้วยเมทแอมเฟตามีน (ยาบ้า) น้ำหนักกว่า 23,365 กิโลกรัม เมทแอมเฟตามีน (ยาไอซ์) น้ำหนักกว่า 14,482 กิโลกรัมเฮโรอีนน้ำหนักกว่า 738 กิโลกรัมMDMA/MDA/MDE (ยาอี/ยาเลิฟ) น้ำหนักประมาณ 4.66 กิโลกรัม ฝิ่นน้ำหนักกว่า 29 กิโลกรัม นอกจากนี้ ยังมีวัตถุออกฤทธิ์อื่นๆ อาทิ เคตามีน ไนเมตาซีแพม น้ำหนักรวมกว่า 2,086 กิโลกรัม
ของกลางทั้งหมดจะถูกเผาทำลายด้วยเตาเผาขยะอันตราย (Hazardous waste Incinerator)ซึ่งเป็นระบบเตาเผาอุณหภูมิสูง ใช้เชื้อเพลิงก๊าซธรรมชาติ (NG)มีระบบควบคุมสารมลพิษที่เหลือจากการเผาทำลายและการตรวจสอบควบคุมสารมลพิษ ไม่ก่อให้เกิดผลกระทบต่อสิ่งแวดล้อม ประกอบด้วย เตาเผาชุดที่ 1 แบบหมุน(Rotary Kiln Rotary Kiln)ควบคุมอุณหภูมิมากกว่า 850 องศาเซลเซียส เตาเผาชุดที่ 2 เตาเผาซ้ำแบบทรงกลมตั้งควบคุมอุณหภูมิมากกว่า 1,200 องศาเซลเซียส เพื่อให้มั่นใจว่าสารประกอบอินทรีย์อันตรายที่เกิดขึ้นถูกทำลายไปมากกว่า 99.99% โดยรอบนี้ได้กำหนดเผาทำลาย 2 วัน คือวันที่ วันที่ 5-6 กรกฎาคม 2565
นพ.เกียรติภูมิ กล่าวว่า กระทรวงสาธารณสุข มีหน้าที่หลักในการบำบัดรักษาและฟื้นฟูสมรรถภาพผู้ติดยาเสพติดป้องกันไม่ให้กลับมาเสพซ้ำ ในปีงบประมาณ 2565 ได้นำผู้เสพและผู้ติดยาเสพติดเข้ารับการบำบัดในโรงพยาบาลสังกัดกระทรวงสาธารณสุข 1,209 แห่งทั่วประเทศ รวม 74,671 คน แบ่งเป็น ระบบสมัครใจบำบัด 42,812 คน บังคับบำบัด 20,425 คน ต้องโทษ 10,149 คน และศาลส่งบำบัด 1,285 คน ทั้งนี้ โรงพยาบาลในสังกัดกระทรวงสาธารณสุขทุกแห่งทั่วประเทศพร้อมให้คำปรึกษาและนำเข้าสู่ระบบบำบัดรักษาที่ได้มาตรฐานสากล โดยประชาชนสามารถสอบถามข้อมูลการเลิกยาเสพติดได้ที่ สายด่วน 1165 ตลอด 24 ชั่วโมง
**************************************5กรกฎาคม 2565
วันจันทร์ที่ 15 พฤศจิกายน 2564
กรมทางหลวงชนบท รายงานสถานการณ์สายทางที่ได้รับผลกระทบจากอุทกภัยในพื้นที่ 8 จังหวัดประจำวันที่ 15 พฤศจิกายน 2564 เวลา 17.00 น. สัญจรผ่านได้ 15 สายทาง ไม่สามารถสัญจรผ่านได้ 9 สายทาง
กรมทางหลวงชนบท (ทช.) กระทรวงคมนาคม โดยสำนักบำรุงทาง รายงานถึงสถานการณ์อุทกภัยประจำวันที่ 15 พฤศจิกายน 2564 เวลา 17.00 น. ว่า มีถนนทางหลวงชนบทที่ประสบอุทกภัยในพื้นที่ 8 จังหวัด รวม 24 สายทาง สัญจรผ่านได้ 15 สายทาง และไม่สามารถสัญจรผ่านได้ 9 สายทาง
กรมทางหลวงชนบท (ทช.) กระทรวงคมนาคม โดยสำนักบำรุงทาง รายงานถึงสถานการณ์อุทกภัยประจำวันที่ 15 พฤศจิกายน 2564 เวลา 17.00 น. ว่า มีถนนทางหลวงชนบทที่ประสบอุทกภัยในพื้นที่ 8 จังหวัด ได้แก่ ชัยภูมิ สุรินทร์ บุรีรัมย์ มหาสารคาม ร้อยเอ็ด พระนครศรีอยุธยา สุพรรณบุรี และนครปฐม รวม 24 สายทาง สามารถสัญจรผ่านได้ 15 สายทาง และไม่สามารถสัญจรผ่านได้ 9 สายทาง แบ่งเป็น น้ำท่วมสูง 8 สายทาง (8 แห่ง) ทางขาด โครงสร้างทางชำรุด กัดเซาะ 1 สายทาง (1 แห่ง) รายละเอียดดังนี้
1. สายทาง ชย.024 สะพานข้ามแม่น้ำชี ท่านกโง่ อำเภอคอนสวรรค์ จังหวัดชัยภูมิ เส้นทางขาด (ช่วง กม. ที่ 2+000 - 3+600)
2. สายทาง สร.021 ถนนเชิงลาดสะพานมิตรภาพสระขุด อำเภอชุมพลบุรี จังหวัดสุรินทร์ น้ำท่วมสูง 40 เซนติเมตร (ช่วง กม. ที่ 1+200 - 3+400)
3. สายทาง สร.022 สะพานมิตรภาพบะ - หนองเรือ อำเภอท่าตูม และชุมพลบุรี จังหวัดสุรินทร์ น้ำท่วมสูง 50 เซนติเมตร (ช่วง กม. ที่ 3+150 - 4+000)
4. สายทาง บร.018 สะพานชุมชนข้ามแม่น้ำมูล อำเภอสตึก จังหวัดบุรีรัมย์ น้ำท่วมสูง 40 เซนติเมตร (ช่วง กม. ที่ 1+250 - 1+725)
5. สายทาง รอ.033 ถนนเชิงลาดสะพานข้ามลำน้ำชี สะพานคุยโพธิ์ - หนองแก่ง อำเภอโพธิ์ชัย จังหวัดร้อยเอ็ด น้ำท่วมสูง 80 เซนติเมตร (ช่วง กม. ที่ 2+050 - 3+500)
6. สายทาง อย.5034 แยกทางหลวงชนบท อย.3006 (กม. ที่ 0+900) - บ้านดอนทอง อำเภอลาดบัวหลวง และเสนา จังหวัดพระนครศรีอยุธยา น้ำท่วมสูง 40 เซนติเมตร (ช่วง กม. ที่ 3+575 - 6+550)
7. สายทาง อย.3049 แยก ทล.340 (กม. ที่ 55+900) - บ้านบางตาเถร อำเภอลาดบัวหลวง จังหวัดพระนครศรีอยุธยา น้ำท่วมสูง 40 เซนติเมตร (ช่วง กม. ที่ 5+200 - 8+530)
8. สายทาง สพ.005 สะพานบางแม่หม้าย - บางเลน อำเภอบางปลาม้า จังหวัดสุพรรณบุรี น้ำท่วมสูง 50 เซนติเมตร (ช่วง กม. ที่ 0+100 - 0+800)
9. สายทาง นฐ.058 สะพานบางไผ่นารถข้ามแม่น้ำท่าจีน อำเภอบางเลน จังหวัดนครปฐม น้ำท่วมสูง 40 เซนติเมตร (ช่วง กม. ที่ 0+300)
ทั้งนี้ ทช. ได้ติดตั้งป้ายเตือนประชาชน และจัดเจ้าหน้าที่เตรียมความพร้อมซ่อมแซมฟื้นฟูสายทางอย่างเร่งด่วนหลังจากระดับน้ำลดลงทันที เพื่อบรรเทาความเดือดร้อนให้กับประชาชน ตามนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม โดย ทช. จะติดตามสถานการณ์อย่างใกล้ชิดและรายงานให้ทราบเป็นระยะ ๆ ประชาชนสามารถแจ้งเหตุอุทกภัยหรือสอบถามเส้นทางได้ทีสายด่วนกรมทางหลวงชนบท โทร. 1146
วันเสาร์ที่ 28 สิงหาคม 2564
นายกฯ โพสต์ 10 มาตรการคุมโควิด ชูแนวคิด “Smart Control and Living with COVID-19”
....
นายกรัฐมนตรีโพสต์ผ่านแฟนเพจเฟซบุ๊ก เกี่ยวกับการปรับมาตรการควบคุมโรค เพื่อให้ประชาชนกลับมาใช้ชีวิตได้ใกล้เคียงช่วงก่อนหน้านี้ โดยใช้แนวทาง “Smart Control and Living with COVID-19” หรือ การควบคุมโรคแนวใหม่ที่สมดุลกับการดำเนินชีวิตที่ปลอดภัยจากโควิด-19 ซึ่งจะดำเนินการไปพร้อมกับการปรับมาตรการที่จะเริ่มในวันที่ 1 ก.ย. นี้
.
ยกระดับมาตรการ DMHT (อยู่ห่าง-ใส่แมสก์-ล้างมือ-วัดอุณหภูมิ) เป็นมาตรการ Universal Prevention (การป้องกันแบบครอบจักรวาล)
ภายในสิ้นปีนี้ รัฐบาลจะจัดหาวัคซีนรวมอย่างน้อย 130 ล้านโดส สามารถฉีดให้ประชาชนได้กว่า 65 ล้านคน
จัดหาชุดตรวจ ATK ให้ประชาชนเข้าถึงได้ง่ายและราคาถูก
จัดทำ Bubble & Seal กับโรงงาน สถานประกอบการ และแคมป์ก่อสร้าง โดยไม่ต้องปิดทั้งโรงงาน และดำเนินการผลิตหรือก่อสร้างต่อไปได้
คัดกรองโรคด้วยชุดตรวจ ATK ในตลาด และชุมชนแออัดเป็นประจำ เพื่อหยุดการระบาดตั้งแต่ต้น
จัดสภาพแวดล้อมของกิจการแบบ (COVID-Free Setting) ยึดหลักไม่แออัด ,พนักงานฉีดวัคซีนและตรวจ ATK ,ลูกค้าต้องแสดงผลฉีดวัคซีน หรือการตรวจ ATK
จัดสภาพการทำงาน/เดินทาง ไม่แออัด รวมถึงคัดกรองโรคด้วยชุดตรวจ ATK สำหรับองค์กรขนาดใหญ่ที่มีพนักงานจำนวนมาก
จัดกิจกรรม สถานที่ และบริการสาธารณะ ภายใต้มาตรการ ไม่จัดให้เกิดพื้นที่เสี่ยง “แออัด-ใกล้ชิด-ปิดอับ”
จัดบริการควบคุมโรคเชิงรุก ด้วยหน่วยเคลื่อนที่ CCRT ทั้งการตรวจคัดกรอง นำผู้ป่วยออกมารักษา ฉีดวัคซีน โดยเฉพาะกลุ่มเสี่ยงและกลุ่มเปราะบางในพื้นที่และชุมชนระบาด
วันพุธที่ 8 มิถุนายน 2565
รองปลัดฯ ภานุวัฒน์ เข้าร่วมการประชุม APO Governing Body ครั้งที่ 64
รองปลัดฯ ภานุวัฒน์ เข้าร่วมการประชุม APO Governing Body ครั้งที่ 64
วันนี้ (7 มิถุนายน 2565) นายภานุวัฒน์ ตริยางกูรศรี รองปลัดกระทรวงอุตสาหกรรม ได้รับมอบหมายจากปลัดกระทรวงอุตสาหกรรม ให้เข้าร่วมการประชุม APO Governing Body ครั้งที่ 64 ผ่านระบบออนไลน์ ณ ห้องประชุม อก. 2 ชั้น 3 สำนักงานปลัดกระทรวงอุตสาหกรรม ทั้งนี้ ปลัดกระทรวงอุตสาหกรรมเป็นผู้แทนประเทศไทย ในตำแหน่ง APO Director for Thailand
การประชุม APO Governing Body ครั้งที่ 64 เป็นการประชุมในระดับผู้แทนประเทศสมาชิกขององค์การเพิ่มผลผลิตแห่งเอเชีย (Asian Productivity Organization-APO) เพื่อกำหนดทิศทางการดำเนินงานในการเพิ่มผลิตภาพ (Productivity) ของประเทศสมาชิกในเอเชียและแปซิฟิก รวม 20 ประเทศ รวมทั้ง พิจารณาอนุมัติแผนการดำเนินงานเพื่อบรรลุวิสัยทัศน์ และการประชุมในวันนี้มีวาระเด่น คือ การลงคะแนนเลือกตั้งเลขาธิการของ APO ซึ่งจะทำหน้าที่ในการส่งเสริมและผลักดันการเพิ่มผลิตภาพในภูมิภาคร่วมกับประเทศสมาชิก โดย Mr. Indra Pradana Singawinata จากประเทศอินโดนีเซีย ได้รับการเลือกตั้งจากประเทศสมาชิกให้เป็นเลขาธิการ และจะดำรงตำแหน่งตั้งแต่วันที่ 16 กันยายน 2565 เป็นต้นไป มีวาระการดำรงตำแหน่ง 3 ปี
วันจันทร์ที่ 19 กรกฎาคม 2564
2-month debt moratorium implemented to help SMEs and small business
2-month debt moratorium implemented to help SMEs and small business
Government Spokesperson Anucha Burapachaisri disclosed that Prime Minister and Defense Minister Gen. Prayut Chan-o-cha has made an order for concerned agency to work together with financial institutions in coming up with new measures to assist debtors in the vulnerability groups.
The Bank of Thailand has collaborated with the Thai Bankers' Association, the Association of International Bank, and the Government Financial Institutions Association (GFA) to implement a moratorium on principal and interest payments for SMEs and small-scale debtors, both employers and employees in businesses that are forced close as a result of the Government’s measures or orders related to the control of COVID-19. Debt moratorium will be in effect for 2 months during July and August debt service cycles.
Financial institutions participated in the program include Thai and international commercial banks, non-banks, and members of associations for personal loans, credit cards, and vehicle title loan trade. Suspension will cover all types of debts, including credit card debts. Debtors may contact their institutional creditors to request for the debt moratorium from July 19, 2021 onward.
According to the Government Spokesperson, the 2-month debt moratorium program is a short-term measure to alleviate financial burden of the impacted debtors throughout the country. However, capable debtors are strongly suggested to continue paying their debt services to prevent unnecessarily increase of future debt burden. Those who are in the middle of the debt restructuring program are also advised to continue with the process in order to solve the problem in the more sustainable manner. According to the Bank of Thailand, under the debt moratorium program, suspended debts will still be deemed ‘good debts’, and will not become a default in the credit bureau.
วันพุธที่ 1 กันยายน 2564
ปลัด วธ. ร่วมพิธีลงนามบันทึกข้อตกลงความร่วมมือ เรื่อง การกำกับดูแลการนำเสนอเนื้อหารายการบนหลักสิทธิพื้นฐานของเด็กและเยาวชน สตรี คนพิการ ผู้สูงอายุ ผู้ด้อยโอกาส
พิธีลงนามบันทึกข้อตกลงความร่วมมือ เรื่อง การกำกับดูแลการนำเสนอเนื้อหารายการบนหลักสิทธิพื้นฐานของเด็กและเยาวชน สตรี คนพิการ ผู้สูงอายุ ผู้ด้อยโอกาส และผู้มีความหลากหลายทางเพศในกิจการกระจายเสียงและกิจการโทรทัศน์ผ่านระบบ Zoom
วันที่ ๓๑ สิงหาคม ๒๕๖๔ เวลา ๑๕.๐๐ น. นางยุพา ทวีวัฒนะกิจบวร ปลัดกระทรวงวัฒนธรรม และนางพัชรี อาระยะกุล ปลัดกระทรวงการพัฒนาสังคมและความมั่นคงของมนุษย์ ร่วมพิธีลงนามบันทึกข้อตกลงความร่วมมือ เรื่อง การกำกับดูแลการนำเสนอเนื้อหารายการบนหลักสิทธิพื้นฐานของเด็กและเยาวชน สตรี คนพิการ ผู้สูงอายุ ผู้ด้อยโอกาส และผู้มีความหลากหลายทางเพศในกิจการกระจายเสียงและกิจการโทรทัศน์ผ่านระบบ Zoom โดยมี นางจินตนา จันทร์บำรุง อธิบดีกรมกิจการสตรีและสถาบันครอบครัว นายไตรรัตน์ วิริยะศิริกุล รองเลขาธิการคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ (รักษาการแทน เลขาธิการ กสทช.) รศ.นพ.สุริยเดว ทรีปาตี ผู้อำนวยการศูนย์คุณธรรม (องค์การมหาชน) และนางพิไลพรรณ สมบัติศิริ นายกสยามสมาคม ในพระบรมราชูปถัมภ์ ผู้บริหาร และเจ้าหน้าที่ที่เกี่ยวข้องเข้าร่วม ณ ห้องประชุม ๑ ชั้น ๘ อาคารวัฒนธรรมวิศิษฏ์ กระทรวงวัฒนธรรม